स्वास्थ्य एवं परिवार कल्याण मंत्रालय
केन्द्रीय स्वास्थ्य मंत्री डॉ. मनसुख मंडाविया ने नेशनल फॉर्म्यूलरी ऑफ इंडिया  के छठे संस्करण को जारी किया
केन्द्रीय स्वास्थ्य और परिवार कल्याण मंत्री डॉ. मनसुख मंडाविया ने आज नेशनल फॉर्म्यूलरी ऑफ इंडिया  के छठे संस्करण को जारी किया। देश में दवाओं के तर्कसंगत उपयोग को बढ़ावा देने के लिए भारतीय फार्माकोपिया आयोग  द्वारा एनएफआई प्रकाशित किया गया है।
कार्यक्रम में बोलते हुए, डॉ. मंडाविया ने एनएफआई के नये संस्करण को लाने के लिए आईपीसी को बधाई दी। उन्होंने नये संस्करण के संकलन में योगदान देने वाले सभी विशेषज्ञों, डॉक्टरों और शोधकर्ताओं के प्रयासों की सराहना की। उन्होंने कहा कि एनएफआई, 2021 सभी स्वास्थ्य पेशेवरों जैसे कि चिकित्सकों, फार्मासिस्टों, नर्सों, दंत चिकित्सकों आदि के लिये एक मार्गदर्शक दस्तावेज का काम करेगा। यह दैनिक नैदानिक कार्य प्रणालियों में महत्वपूर्ण भूमिका निभायेगा।
उन्होंने कहा कि दवायें अलग-अलग शरीरों में अलग तरह से व्यवहार करती हैं। दवाओं की सामग्री, प्रभाव और दुष्प्रभावों के बारे में जानना महत्वपूर्ण है। एनएफआई देश में दवाओं के तर्कसंगत उपयोग को बढ़ावा देने के लिए प्रकाशित किया गया है। रोगियों को दवायें लिखते समय यह चिकित्सकों और स्वास्थ्य पेशेवरों के लिए बहुत फायदेमंद होगा।
एनएफआई 2021 के छठे संस्करण को जानकारियों के लिये 'सबसे अहम छूटे नहीं, जरूरत से ज्यादा नहीं ' सिद्धांत को अपनाते हुए परिशिष्टों, अध्यायों और ड्रग मोनोग्राफ को संशोधित करके तैयार किया गया है। दर्दनाशक, ज्वरनाशक और सूजनरोधी दवायें, एंटीएपीलेप्टिक्स, एंटासिड्स और एंटीअल्सर दवायें और एलर्जी, डायरिया के लिये दवायें , रेचक दवायें, एंटीडोट्स, विष के उपचार की दवायें, डिजीज मोडिफाइंग एंटी-रूमेटिक ड्रग्स , माइग्रेन की दवायें, मेडिकल इमर्जेंसी की मूल बातें, त्वचा संबंधी दवायें, गठिया, डायरेटिक, ऑस्टियोपोरोसिस की दवाओं, सूजन, आंत्र रोग के लिए दवायें, श्वसन रोगों के लिए दवाएं, नेत्र रोग संबंधी तैयारियां और मनोचिकित्सा के लिये दवाओं के अध्यायों को देश में विषय विशिष्ट जानकारों/विशेषज्ञों को शामिल करके संशोधित किया गया था।
इस संस्करण की मुख्य विशेषताओं में शामिल हैं:
- इस संस्करण में 591 ड्रग मोनोग्राफ और 23 परिशिष्टों सहित 34 चिकित्सीय श्रेणियों के अध्याय शामिल हैं।
- एनएफआई राष्ट्रीय स्वास्थ्य कार्यक्रमों और आवश्यक दवाओं की राष्ट्रीय सूची  के साथ जुड़ा हुआ है।
- पाठकों को जानकारी के लिए जहां आवश्यक हो वहां एनएलईएम, भारत में प्रतिबंधित दवाओं, एनएचपी, खेलों में प्रतिबंधित दवायें, टीकाकरण कार्यक्रम से संबंधित महत्वपूर्ण वेबलिंक प्रदान किये गये हैं।
- "एनएफआई का उपयोग कैसे करें?" पर विशेष नोट और एनएफआई की मुख्य विशेषतायें इस संस्करण में जोड़ी गयी हैं।
- केवल भारतीय दवा नियामक  द्वारा अनुमोदित, चिकित्सकीय रूप से प्रासंगिक और मानक देखभाल के अनुसार लक्षण ही शामिल किये गये हैं
- 'उपलब्धता' शब्द को अब 'खुराक रूपों और सामान्य शक्ति' से बदल दिया गया है
- केवल चिकित्सकीय रूप से प्रासंगिक सावधानियां और मतभेद शामिल हैं
- सामान्य या गंभीर और चिकित्सकीय रूप से प्रासंगिक प्रतिकूल प्रभाव शामिल हैं
- केवल विशेष मामलों के लिये दवाओं के भंडारण की स्थिति शामिल है
- पिछले संस्करण में खेलों के लिये प्रतिबंधित दवाओं पर अध्याय इस संस्करण में परिशिष्ट के तहत लिया गया है
- देश में मधुमेह की व्यापकता को ध्यान में रखते हुए मधुमेह के प्रबंधन पर एक अलग अध्याय को पूरी तरह से संशोधित करने के बाद शामिल किया गया है
- वितरण की अच्छी कार्य प्रणालियों पर नया परिशिष्ट शामिल किया गया है
- राष्ट्रीय टीकाकरण सारणी और आईएपी टीकाकरण सारणी पर परिशिष्ट वर्तमान सारणी के अनुसार संशोधित किया गया है
इस मौके पर स्वास्थ्य एवं परिवार कल्याण मंत्रालय और आईपीसी के वरिष्ठ अधिकारी मौजूद थे।